**Tablet**

A **táblagép** vagy **tablet PC** hordozható számítógép, amelyet leginkább tartalomfogyasztásra fejlesztettek ki. Ezeknek az eszközöknek a legfeltűnőbb jellegzetessége a lapos, palatáblára emlékeztető formai kialakítás és méretarányok és ezzel együtt az igen nagy kijelzőfelület, amely az eszköz előlapjának több mint 75%-át is elfoglalhatja (pl. 12×16 cm-es képernyő és 13×19 cm-es keret); ez a kialakítás a felhasználói élmény növelését hivatott fokozni, főleg az audiovizuális tartalmak esetén. Hátránya azonban, hogy a kezelhetőséget nehezítik a hiányzó beviteli [perifériák](https://hu.wikipedia.org/wiki/Perif%C3%A9ria_(hardver)), pl. tartalomgyártás és szerkesztés esetén. Lényegében tulajdonságai és mérete alapján az ún. marokkészülékek ([PDA](https://hu.wikipedia.org/wiki/PDA), [okostelefonok](https://hu.wikipedia.org/wiki/Okostelefon)) és a billentyűzettel rendelkező [netbookok](https://hu.wikipedia.org/wiki/Netbook" \o "Netbook) közé helyezhető. Célja a tényleges hordozhatóság megtartása mellett a kényelmes tartalom felhasználáshoz szükséges (minél nagyobb) kijelző méret elérése. A táblagép elsődleges kezelési felülete a kijelzőként is funkcionáló [érintőképernyője](https://hu.wikipedia.org/wiki/%C3%89rint%C5%91k%C3%A9perny%C5%91), ami a billentyűzettel és egérrel rendelkező számítógépekhez képest eltérő felhasználási, fejlesztési és vezérlési (programozási) filozófiát követel. Leegyszerűsített, táblagépekre szabott alkalmazások által egyes alapvető használati funkciók könnyebben vezérelhetőek, mint az ún. „asztali számítógépek” esetén, azonban ezen egyszerű használati módon túllépő igény esetén a lehetőségek erősen korlátozottak.

****

**Jövője**

A táblagépek mára olyan tömegáruvá váltak, amely átlagotthonban is jelen lehet, de már most nagy az ipari érdeklődés is a benne rejlő lehetőségek miatt. Főleg az egészségügyben tűnik hasznosnak a hordozható, szöveget, képet, videót megjelenítő színes nagy képernyő méretű eszköz.

**Története**

Az egyik legújabb szegmens a számítástechnikai piacon, noha [sci-fi](https://hu.wikipedia.org/wiki/Sci-fi) filmekben mint jövőbeli eszköz igénye már a évtizedekkel ezelőtt megjelent. Elsőnek a mai táblagépekhez hasonlító eszköz a [Stanley Kubrick](https://hu.wikipedia.org/wiki/Stanley_Kubrick) által [1968](https://hu.wikipedia.org/wiki/1968)-ban rendezett [2001 Űrodüsszeiában](https://hu.wikipedia.org/wiki/2001:_%C5%B0rod%C3%BCsszeia) látható. Ennek a ténynek felidézése a szabadalmi perekben is felmerült az elsőség bizonyításakor. Később a nagy sikerű [Star Trek](https://hu.wikipedia.org/wiki/Star_Trek) filmsorozat állandó kelléke lesz, valamint [Douglas Adams](https://hu.wikipedia.org/wiki/Douglas_Adams) alapötlete, az interaktív [Galaxis útikalauz](https://hu.wikipedia.org/wiki/Galaxis-%C3%BAtikalauz_stopposoknak) is a mai táblagépek előfutárának bizonyult.

****